Document ID: 32006R1547

UREDBA KOMISIJE (ES) št. 1547/2006
z dne 13. oktobra 2006
o določitvi podrobnih pravil za uporabo Uredbe Sveta (EGS) št. 2204/90
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2204/90 z dne 24. julija 1990 o določitvi dodatnih splošnih pravil o skupni ureditvi trga za mleko in mlečne proizvode glede sira (1) in zlasti drugega odstavka člena 1, drugega pododstavka člena 3(3) in člena 5 Uredbe,
ob upoštevanju naslednjega:
(1)
Uredba Komisije (EGS) št. 2742/90 z dne 26. septembra 1990 o določitvi podrobnih pravil za uporabo Uredbe Sveta (EGS) št. 2204/90 (2) je bila večkrat (3) bistveno spremenjena. Zaradi jasnosti in racionalnosti bi bilo treba navedeno uredbo kodificirati.
(2)
Prvi odstavek člena 1 Uredbe (EGS) št. 2204/90 določa, da je za uporabo kazeina in kazeinatov v proizvodnji sira potrebno predhodno dovoljenje. Za dodeljevanje teh dovoljenj je treba določiti podrobna pravila z upoštevanjem zahtev glede pregledov podjetij. Dovoljenja je treba izdajati za določen čas, tako da lahko države članice uporabijo sankcije, če se določbe Skupnosti ne izpolnjujejo.
(3)
Drugi odstavek člena 1 Uredbe (EGS) št. 2204/90 določa, da je treba največji odstotek kazeina in kazeinatov, ki se vgrajuje v sir, določiti na podlagi objektivnih meril, predpisanih glede na kaj je tehnološko potrebno. Prej navedene odstotke je treba določiti na podlagi podatkov, ki jih posredujejo države članice. Zato, da se olajša preglede, ki naj zagotovijo izpolnjevanje te določbe, je priporočljivo, da se določijo skupni odstotki in ne odstotki za posamezne proizvode.
(4)
Člen 3(1) Uredbe (EGS) št. 2204/90 zahteva, da države članice uvedejo upravne in fizične oblike nadzora. Treba je določiti pogoje, ki jih morajo izpolnjevati te oblike nadzora, posebno glede njihove pogostosti.
(5)
Člen 3(3) Uredbe (EGS) št. 2204/90 določa, da je za količine kazeinov in kazeinatov, ki se uporabijo brez dovoljenja, treba plačati vsoto, na 100 kilogramov, ki je enaka 110 % razlike med vrednostjo posnetega mleka potrebnega za proizvodnjo 100 kilogramov kazeinov in kazeinatov, ki jo dobimo iz tržne cene za posneto mleko v prahu na eni strani, in tržno ceno za kazein in kazeinate na drugi strani. To vsoto je treba določiti glede na zabeležene cene na trgih v referenčnem obdobju.
(6)
Ukrepi, ki jih določa ta uredba, so skladni z mnenjem Upravljalnega odbora za mleko in mlečne izdelke -
SPREJELA NASLEDNJO UREDBO:
Člen 1
1. Dovoljenja iz člena 1 Uredbe (EGS) št. 2204/90, se izdajo za 12-mesečno obdobje na zahtevo zadevnih podjetij pod pogojem, da se prej pismeno obvežejo, da sprejemajo in izpolnjujejo določbe člena 3(1)(a) in (b) na eni strani in (c) na drugi strani zgoraj navedene uredbe.
2. Dovoljenja z zaporedno številko se izdajo za vsako podjetje ali po potrebi za vsako proizvodno enoto posebej.
3. Dovoljenja lahko pokrivajo eno ali več vrst sira v skladu z vlogo, ki jo sestavi zadevno podjetje.
Člen 2
1. Najvišji odstotki, ki se vgradijo, kakor je navedeno v drugem odstavku člena 1 Uredbe (EGS) št. 2204/90, so podani v Prilogi I k tej uredbi. Veljajo za težo vrst sira, določenih v tej Prilogi, ki jih proizvaja podjetje ali zadevna proizvodna enota v šestmesečnem obdobju.
2. Seznam proizvodov v Prilogi I in najvišji odstotki, ki se nanašajo nanje, se prilagodijo tako, da se upoštevajo utemeljene vloge, s katerimi se izkaže tehnološka potreba po dodajanju kazeina ali kazeinatov.
Člen 3
1. Evidence zalog, navedene v členu 3(1)(b) Uredbe (EGS) št. 2204/90, vsebujejo podatke o poreklu, sestavi in količini surovin, uporabljenih pri proizvodnji sirov. Države članice lahko zahtevajo vzorce, ki se jemljejo zato, da se zagotovi preverjanje teh podatkov. Države članice zagotavljajo, da se podatki, ki jih zberejo od podjetij, štejejo kot zaupni.
2. Pregledi, navedeni v členu 3(1)(c) Uredbe (EGS) št. 2204/90, morajo izpolnjevati naslednje pogoje:
(a)
vsako četrtletje se preveri najmanj 30 % podjetij, ki so prejela dovoljenje;
(b)
vsako podjetje z dovoljenjem se preveri najmanj enkrat letno in tista podjetja, ki proizvedejo več kot 300 ton sira letno, se preverijo najmanj dvakrat letno.
3. V obdobju enega meseca od ugotovitve prekrška, države članice obvestijo Komisijo o primerih uporabe kazeina in/ali kazeinatov ali brez dovoljenja ali brez upoštevanja predpisanih odstotkov.
Člen 4
1. Vsota, ki jo je treba plačati skladno s členom 3(3) Uredbe (EGS) št. 2204/90 je 22,00 EUR na 100 kg kazeinov in/ali kazeinatov.
2. Na ta način zbrane vsote se plačajo plačilnim oddelkom in agencijam, ki z njimi izravnavajo stroške, ki jih financira Jamstveni oddelek Evropskega kmetijskega usmerjevalnega in jamstvenega sklada.
Člen 5
Poleg obvestil po členu 3(2) Uredbe (EGS) št. 2204/90, države članice pred koncem vsakega četrtletja predložijo Komisiji naslednje podatke o preteklem četrtletju:
(a)
število izdanih dovoljenj in/ali preklicanih dovoljenj;
(b)
količine kazeina in kazeinatov, deklarirane glede na ta dovoljenja, razdeljene po vrstah sira.
Člen 6
Uredba (EGS) št. 2742/90 se razveljavi.
Sklici na razveljavljeno uredbo, se upoštevajo kot sklici na to uredbo in se berejo v skladu s primerjalno tabelo v Prilogi III.
Člen 7
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. oktobra 2006

Labels: 10
0
17
15